title: 2011/610/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu spoločného podniku ARTEMIS za rozpočtový rok 2009

text:
               27.9.2011

               SK

               Úradný vestník Európskej únie

               L 250/242

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu spoločného podniku ARTEMIS za rozpočtový rok 2009
   (2011/610/EÚ)
   EURÓPSKY PARLAMENT,
   so zreteľom na konečnú ročnú účtovnú závierku spoločného podniku ARTEMIS za rozpočtový rok 2009,
   so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok končiaci sa k 31. decembra 2009 spolu s odpoveďami spoločného podniku (1),
   so zreteľom na odporúčanie Rady z 15. februára 2011 (05894/2011 – C7-0051/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä jeho článok 11 ods. 4,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0126/2011),

               1.

               udeľuje výkonnému riaditeľovi spoločného podniku ARTEMIS absolutórium za plnenie rozpočtu spoločného podniku za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ARTEMIS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 52.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/243

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku ARTEMIS za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku spoločného podniku ARTEMIS za rozpočtový rok 2009,
   so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok končiaci sa k 31. decembra 2009 spolu s odpoveďami spoločného podniku (1),
   so zreteľom na odporúčanie Rady z 15. februára 2011 (05894/2011 – C7-0051/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä jeho článok 11 ods. 4,
   so zreteľom na finančné pravidlá spoločného podniku ARTEMIS prijaté rozhodnutím jeho správnej rady 18. decembra 2008,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0126/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže spoločný podnik ARTEMIS bol zriadený v decembri 2007 s cieľom vymedzovať a realizovať plán výskumu pre vývoj kľúčových technológií pre vstavané počítačové systémy v rôznych oblastiach použitia, aby sa posilnila konkurencieschopnosť a udržateľnosť Európy a umožnil sa vznik nových trhov a spoločenských aplikácií;

               C.

               keďže spoločný podnik sa nachádza v počiatočnej fáze a v priebehu roku 2009 ešte v plnej miere nezaviedol systém vnútornej kontroly ani systém finančného výkazníctva,

      Plnenie rozpočtu

               1.

               poznamenáva, že konečný rozpočet spoločného podniku na rok 2009 zahŕňal viazané rozpočtové prostriedky vo výške 46 000 000 EUR a platobné rozpočtové prostriedky vo výške 8 000 000 EUR; ďalej uznáva, že miera čerpania viazaných rozpočtových prostriedkov bola 81 % a platobných rozpočtových prostriedkov 20 %;

               2.

               uznáva, že spoločný podnik je stále v začiatočnej fáze, a preto chápe, že miera čerpania platobných rozpočtových prostriedkov bola relatívne nízka;

      Príspevky členov

               3.

               vyzýva spoločný podnik, aby zosúladil vykazovanie príspevkov členov v účtovnej závierke podľa pokynov Komisie;

               4.

               vyzýva spoločný podnik, aby ďalej rozvinul ustanovenia o členstve a spolufinancovaní, a najmä:

                           —

                           o opatreniach týkajúcich sa pristúpenia nových členov,

                           —

                           o nepeňažných príspevkoch členov,

                           —

                           o podmienkach, kedy môže spoločný podnik vykonávať audit príspevkov členov,

                           —

                           o podmienkach, za ktorých môže správna rada schváliť spolufinancovanie;

      Systémy vnútornej kontroly

               5.

               naliehavo vyzýva spoločný podnik, aby dokončil realizáciu svojich systémov vnútornej kontroly a finančných informácií; osobitne vyzýva spoločný podnik, aby:

                           —

                           zlepšil svoju dokumentáciu procesov a činností IT, ako aj oblasť mapovania rizík IT,

                           —

                           vypracoval plán na zabezpečenie pokračovania činnosti,

                           —

                           vypracoval politiku ochrany údajov;

               6.

               vyzýva spoločný podnik, aby do svojich rozpočtových pravidiel zahrnul osobitný odkaz na právomoci Útvaru pre vnútorný audit (IAS) ako svojho vnútorného audítora na základe ustanovení rámcového rozpočtového nariadenia pre orgány Spoločenstva;

               7.

               domnieva sa najmä, že úlohou IAS ako vnútorného audítora by malo byť poskytovanie rád spoločnému podniku týkajúcich sa riešenia rizík vydávaním nezávislých stanovísk o kvalite systémov riadenia a kontroly a vydávaním odporúčaní na zlepšenie podmienok implementácie operácií a presadzovanie riadneho finančného hospodárenia; domnieva sa najmä, že je nevyhnutné, aby spoločný podnik predložil orgánu, ktorý udeľuje absolutórium, správu vypracovanú svojím výkonným riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní;

               8.

               vyjadruje názor, že spoločný podnik by s ohľadom na veľkosť svojho rozpočtu a zložitosť svojich úloh mal uvažovať o zriadení audítorského výboru priamo podliehajúcemu správnej rade;

      Chýbajúca hostiteľská dohoda

               9.

               naliehavo vyzýva spoločný podnik, aby urýchlene uzatvoril hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú Belgicko poskytne spoločnému podniku, ako sa ustanovuje v článku 17 nariadenia (ES) č. 74/2008.

      (1)  Ú. v. EÚ C 342, 16.12.2010, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 52.

      (4)  Ú. v. ES L 357, 31.12.2002, s. 72.


title: 2013/540/EÚ, Euratom: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Výkonnej agentúry pre zdravie a spotrebiteľov za rozpočtový rok 2011

text:
               16.11.2013

               SK

               Úradný vestník Európskej únie

               L 308/108

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Výkonnej agentúry pre zdravie a spotrebiteľov za rozpočtový rok 2011
   (2013/540/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2011 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2011 [COM(2012) 436 – C7-0224/2012] (2),

               —

               so zreteľom na konečnú ročnú účtovnú závierku Výkonnej agentúry pre zdravie a spotrebiteľov za rozpočtový rok 2011,

               —

               so zreteľom na správu Komisie o následných opatreniach k rozhodnutiam o udelení absolutória za rozpočtový rok 2010 [COM(2012) 585] a na pracovné dokumenty útvarov Komisie pripojené k uvedenej správe [SWD(2012) 340 a SWD(2012) 330],

               —

               so zreteľom na výročnú správu Komisie o vnútorných auditoch vykonaných v roku 2011 pre orgán udeľujúci absolutórium [COM(2012) 563] a pracovný dokument útvarov Komisie pripojený k uvedenej správe [SWD(2012) 283],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre zdravie a spotrebiteľov za rozpočtový rok 2011 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2013 o udelení absolutória výkonným agentúram za plnenie rozpočtu za rozpočtový rok 2011 (05754/2013 – C7-0039/2013),

               —

               so zreteľom na články 317, 318 a 319 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr poverených určitými úlohami týkajúcimi sa riadenia programov Spoločenstva stanovuje vzorové nariadenie o rozpočtových pravidlách pre výkonné agentúry (8), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2004/858/ES z 15. decembra 2004 zakladajúce výkonnú agentúru s názvom „Výkonná agentúra pre program verejného zdravia“, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003 (9),

               —

               so zreteľom na rozhodnutie Komisie 2008/544/ES z 20. júna 2008, ktorým sa mení a dopĺňa rozhodnutie 2004/858/ES s cieľom transformovať Výkonnú agentúru pre program verejného zdravia na Výkonnú agentúru pre zdravie a spotrebiteľov (10),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0116/2013),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre zdravie a spotrebiteľov absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2011, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2011, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre zdravie a spotrebiteľov, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 68, 15.3.2011.

      (2)  Ú. v. EÚ C 348, 14.11.2012, s. 1.

      (3)  Ú. v. EÚ C 388, 15.12.2012, s. 46.

      (4)  Ú. v. EÚ C 348, 14.11.2012, s. 130.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 369, 16.12.2004, s. 73.

      (10)  Ú. v. EÚ L 173, 3.7.2008, s. 27.


title: Rozhodnutie Rady 2014/212/SZBP zo 14. apríla 2014, ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike

text:
                  15.4.2014

                  SK

                  Úradný vestník Európskej únie

                  L 111/79

         ROZHODNUTIE RADY 2014/212/SZBP
         zo 14. apríla 2014,
         ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na rozhodnutie Rady 2013/183/SZBP z 22. apríla 2013 o reštriktívnych opatreniach voči Kórejskej ľudovodemokratickej republike (1), a najmä na jeho článok 19,
         keďže:

                     (1)

                     Rada 22. apríla 2013 prijala rozhodnutie 2013/183/SZBP.

                     (2)

                     Rada v súlade s článkom 22 ods. 2 rozhodnutia 2013/183/SZBP vykonala preskúmanie zoznamu osôb a subjektov uvedených v prílohách II a III k rozhodnutiu 2013/183/SZBP, na ktoré sa uplatňuje článok 13 ods. 1 písm. b) a c) a článok 15 ods. 1 písm. b) a písm. c) uvedeného rozhodnutia. Rada dospela k záveru, že s výnimkou jednej osoby uvedenej v prílohe II by sa na dotknuté osoby a subjekty mali naďalej vzťahovať opatrenia ustanovené v tomto rozhodnutí.

                     (3)

                     Okrem toho by sa mal záznam týkajúci sa subjektu uvedený v prílohe I vypustiť z prílohy II.

                     (4)

                     Ďalej by sa mal zmeniť článok 22.

                     (5)

                     Sankčný výbor zriadený podľa rezolúcie Bezpečnostnej rady Organizácie Spojených národov 1718 (2006) o Kórejskej ľudovodemokratickej republike okrem toho 31. decembra 2013 aktualizoval zoznam osôb a subjektov podliehajúcich reštriktívnym opatreniam.

                     (6)

                     Zoznamy osôb a subjektov uvedené v prílohách I a II k rozhodnutiu 2013/183/SZBP by sa preto mali zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie 2013/183/SZBP sa týmto mení takto:

                        1.

                        V článku 22 sa odsek 2 nahrádza takto:

                           „2.   Opatrenia uvedené v článku 13 ods. 1 písm. b) a c) a v článku 15 ods. 1 písm. b) a c) sa v pravidelných intervaloch, a aspoň každých 12 mesiacov, prehodnocujú. Opatrenia sa s ohľadom na dotknuté osoby alebo subjekty prestanú uplatňovať, ak Rada v súlade s postupom uvedeným v článku 19 ods. 2 stanoví, že podmienky na ich uplatňovanie už neplatia.“.

                        2.

                        Prílohy I a II k rozhodnutiu 2013/183/SZBP sa menia tak, ako sa uvádza v prílohe k tomuto rozhodnutiu.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Luxemburgu 14. apríla 2014

                  Za Radu

                  predsedaníčka

               C. ASHTON

            (1)  Ú. v. EÚ L 111, 23.4.2013, s. 52.

            PRÍLOHA

               1.
               V prílohe k rozhodnutiu 2013/183/SZBP sa vkladá tento nadpis:
               „Zoznam osôb podľa článku 13 ods. 1 písm. a) a osôb a subjektov podľa článku 15 ods. 1 písm. a).“.

               2.
               V prílohe I k rozhodnutiu 2013/183/SZBP sa nadpis „A. Zoznam osôb podľa článku 13 ods. 1 písm. a)“ nahrádza týmto nadpisom:

                           „A.

                           Osoby“.

               3.
               Záznamy o nasledovných osobách stanovené v prílohe I k rozhodnutiu 2013/183/SZBP sa nahrádzajú týmito záznamami:

                           Meno

                           Pseudonym

                           Dátum narodenia

                           Dátum označenia

                           Ďalšie informácie

                           „1.

                           Chang Myong- Chin

                           Jang Myong-Jin

                           Dátum narodenia: 19. februára 1968;
                           Alt. Dátum narodenia: 1965 alebo 1966

                           22.1.2013

                           Generálny riaditeľ stanice na vypúšťanie satelitov v Sohae a vedúci vypúšťacieho centra, z ktorého boli vypustené rakety 13. apríla a 12. decembra 2012.

                           2.

                           Ra Ky'ong-Su

                           Ra Kyung-Su

                           Dátum narodenia: 4. júna 1954;
                           Cestovný pas č.: 645120196

                           22.1.2013

                           Úradník banky Tanchon Commercial Bank (TCB). Zo svojej pozície umožňoval transakcie TCB. Banka Tanchon bola sankčným výborom označená v apríli 2009 ako hlavný finančný subjekt KĽDR zodpovedný za predaj konvenčných zbraní, balistických rakiet a tovarov súvisiacich s montážou a výrobou takýchto zbraní.

                           3.

                           Kim Kwang-il

                           Dátum narodenia: 1. septembra 1969;
                           Cestovný pas č.: PS381420397

                           22.1.2013

                           Úradník banky Tanchon Commercial Bank (TCB). Zo svojej pozície umožňoval transakcie TCB a spoločnosti Korea Mining Development Trading Corporation (KOMID). Banka Tanchon bola sankčným výborom označená v apríli 2009 ako hlavný finančný subjekt KĽDR zodpovedný za predaj konvenčných zbraní, balistických rakiet a tovarov súvisiacich s montážou a výrobou takýchto zbraní. Spoločnosť KOMID, ktorú sankčný výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami.“

               4.
               V prílohe k rozhodnutiu 2013/183/SZBP sa nadpis „B. Zoznam subjektov podľa článku 15 ods. 1 písm. a)“ sa nahrádza týmto nadpisom:

                           „B.

                           Subjekty“.

               5.
               Záznamy pre nasledovné subjekty stanovené v prílohe I k rozhodnutiu 2013/183/SZBP sa nahrádzajú týmito záznamami:

                           Meno

                           Pseudonym

                           Miesto

                           Dátum označenia

                           Ďalšie informácie

                           „1.

                           Korea Ryonha Machinery Joint Venture Corporation

                           Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation; Ryonha Machinery Corporation; Ryonha Machinery; Ryonha Machine Tool; Ryonha Machine Tool Corporation; Ryonha Machinery Corp; Ryonhwa Machinery Joint Venture Corporation; Ryonhwa Machinery JV; Huichon Ryonha Machinery General Plant; Unsan; Unsan Solid Tools; a Millim Technology Company

                           Tongan-dong, Central District, Pchjongjang, KĽDR; Mangungdae- gu, Pchjongjang, KĽDR; Mangyongdae District, Pchjongjang, KĽDR.
                           Emailová adresa: ryonha@silibank.com; sjc-117@hotmail.com; a millim@silibank.com
                           Telefónne čísla: 850-2-18111; 850-2-18111-8642; a 850 2 18111-3818642
                           Faxové číslo: 850-2-381-4410

                           22.1.2013

                           Spoločnosť Korea Ryonha Machinery Joint Venture Corporation je dcérskou spoločnosťou spoločnosti Korea Ryonbong General Corporation. Spoločnosť Korea Ryonbong General Corporation, ktorú sankčný výbor označil v apríli 2009, je zbrojné konzorcium zamerané na nákup pre obranný priemysel KĽDR a na podporu predaja vojenských zariadení KĽDR.“

               6.
               Zo zoznamu uvedeného v prílohe II k rozhodnutiu 2013/183/SZBP sa vypúšťa táto osoba a subjekt:

                           A.

                           Osoby

                                       1.

                                       Chang Song-taek

                           B.

                           Subjekty

                                       1.

                                       Korea Complex Equipment Import Corporation


title: 2011/619/EÚ: Rozhodnutie Európskeho parlamentu z  10. mája 2011 o účtovnej závierke Európskej policajnej akadémie za rozpočtový rok 2009

text:
               27.9.2011

               SK

               Úradný vestník Európskej únie

               L 250/268

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskej policajnej akadémie za rozpočtový rok 2009
   (2011/619/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej policajnej akadémie za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2009 spolu s odpoveďami akadémie (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) (3), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0150/2011),

               1.

               odkladá schválenie účtovnej závierky Európskej policajnej akadémie za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 137.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 256, 1.10.2005, s. 63.

      (4)  Ú. v. ES L 357, 31.12 2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/269

         UZNESENIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu za rozpočtový rok 2009: výkonnosť, finančné hospodárenie a kontrola agentúr EÚ
   EURÓPSKY PARLAMENT,
   so zreteľom na správu Komisie Európskemu parlamentu z 15. októbra 2008 o následných opatreniach k rozhodnutiam o udelení absolutória za rok 2006 [KOM(2008) 629] a na pracovný dokument útvarov Komisie pripojený k tejto správe [SEK(2008) 2579],
   so zreteľom na oznámenie Komisie z 11. marca 2008 s názvom Európske agentúry – ďalší postup [KOM(2008) 135],
   so zreteľom na svoje uznesenie z 5 mája 2010 o absolutóriu za plnenie rozpočtu za rozpočtový rok 2008: výkonnosť, finančné hospodárenie a kontrola agentúr (1),
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2),
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 96,
   so zreteľom na osobitnú správu Dvora audítorov č. 5/2008 s názvom Agentúry Európskej únie: dosahovanie výsledkov,
   so zreteľom na osobitné výročné správy (4) Dvora audítorov o účtovných závierkach decentralizovaných agentúr za rozpočtový rok 2009,
   so zreteľom na svoju štúdiu o uskutočniteľnosti a možnosti zriadenia spoločných útvarov pre agentúry EÚ, ktorá bola vydaná 7. apríla 2009,
   so zreteľom na svoje vyhlásenie z 18. mája 2010 o úsilí Európskej únie v boji proti korupcii (5),
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0149/2011),

               A.

               keďže toto uznesenie obsahuje pre každý subjekt podľa článku 185 nariadenia (ES, Euratom) č. 1605/2002 horizontálne poznámky ako prílohu k rozhodnutiam o udelení absolutória podľa článku 96 nariadenia (ES, Euratom) č. 2343/2002 a článku 3 prílohy VI k rokovaciemu poriadku Európskeho parlamentu;

               B.

               keďže zvyšovanie počtu agentúr nabralo počas ostatných rokov nevídané rozmery a keďže to umožnilo externalizáciu niektorých úloh Komisie;

               C.

               keďže po prijatí uvedeného oznámenia Komisie z 11. marca 2008 Parlament, Rada a Komisia opätovne spustili projekt vymedzenia spoločného rámca pre agentúry a v roku 2009 založili medziinštitucionálnu pracovnú skupinu;

               D.

               keďže táto medziinštitucionálna pracovná skupina sa stretla po tretí raz na politickej úrovni 10. novembra 2010 a keďže sa zaoberala týmito bodmi: kritériá zriaďovania nových agentúr, výber sídla agentúr a dohoda o sídle, zloženie správnych rád, postupy menovania riaditeľov, hodnotenie a výkonnosť, viacročný program a administratívna podpora;

               E.

               keďže Dvor audítorov tiež plánuje posúdiť výkonnosť agentúr a predložiť osobitnú správu o referenčnom porovnávaní nákladov agentúr Únie do konca roku 2011;

               F.

               keďže príspevky Únie decentralizovaným agentúram sa v období rokov 2000 až 2011 veľmi výrazne zvýšili;

               G.

               keďže vo vyhlásení Európskeho parlamentu z 18. mája 2010 o úsilí Európskej únie v boji proti korupcii sa Komisia a príslušné agentúry Únie vyzývajú, aby prijali všetky potrebné opatrenia a poskytli dostatočné zdroje s cieľom zabezpečiť, aby sa finančné prostriedky Únie nestali predmetom korupcie, a aby zaviedli odrádzajúce sankcie v prípade, že dôjde ku korupcii alebo podvodu,

         I.   SPOLOČNÉ PROBLÉMY V OBLASTI FINANČNÉHO HOSPODÁRENIA

      Prenos a rušenie prevádzkových rozpočtových prostriedkov

               1.

               berie na vedomie, že Dvor audítorov opäť upriamuje pozornosť na veľký objem prenosov a rušenia prevádzkových rozpočtových prostriedkov v prípade viacerých agentúr počas rozpočtového roka 2009; ďalej berie na vedomie existenciu nevyužitých rozpočtových položiek a vysoký počet presunov v prípade niektorých agentúr; vyzýva dotknuté agentúry, aby zvýšili úsilie o zlepšenie finančného a rozpočtového plánovania a programovania;

               2.

               uznáva problémy vyplývajúce z viacročného charakteru mnohých programov a časového odstupu medzi prijatím platieb a vykonaním zodpovedajúcich úloh a následnou úhradou v súvislosti s nimi; zdôrazňuje však, že výsledné výdavky by mali byť predvídateľné a malo by sa nájsť riešenie, ktoré by bolo v súlade so zásadou ročnej platnosti rozpočtu Únie;

               3.

               upozorňuje na to, že vysoká úroveň prenosov a rušenia často poukazuje na neschopnosť agentúry hospodáriť v prípade veľkého zvýšenia jej rozpočtu; pýta sa, či by pre rozpočtové orgány nebolo v budúcnosti zodpovednejšie, aby obozretnejšie rozhodovali o zvýšeniach v rozpočtoch agentúr vzhľadom na čas potrebný na vykonávanie nových činností;

      Hospodárenie s hotovosťou

               4.

               vyzýva agentúry, aby zlepšili ročné odhady svojich hotovostných potrieb; konštatuje, že agentúry často zaznamenávajú vysoké hotovostné zostatky, a preto ich nabáda, aby sledovali dobrý príklad Európskeho monitorovacieho centra pre drogy a drogovú závislosť (EMCDDA), ktoré v roku 2009 zlepšilo svoj odhad tým, že príslušnému útvaru Komisie predložilo a následne pravidelne aktualizovalo podkladový dokument, ktorým odôvodňovalo svoje štvrťročné žiadosti o platby;

      Nezrovnalosti v postupoch verejného obstarávania

               5.

               opäť vyjadruje znepokojenie nad tým, že Dvor audítorov v prípade niekoľkých agentúr zistil nedostatky v postupoch obstarávania;

               6.

               vyzýva preto agentúry, aby sprísnili svoje vnútorné kontroly s cieľom zabezpečiť, aby sa správne plnili zmluvy a uplatňovali postupy verejného obstarávania; nie je pripravený akceptovať chronickú neschopnosť zaviesť taký systém kontroly, ktorý včas zabráni neustálym chybám oslabujúcim zákonnosť a správnosť transakcií agentúr alebo ich včas odhalí;

               7.

               nalieha v tejto súvislosti na agentúry, aby:

                           —

                           zlepšili transparentnosť odhadov a zodpovednosť za projekty,

                           —

                           posilnili svoje postupy schvaľovania verejného obstarávania pri rozhodovaní o financovaní a vypracúvaní pracovných programov,

                           —

                           zabezpečili zrozumiteľné zverejnenie informácií o výnimkách vo svojich výročných správach o činnosti,

                           —

                           zabezpečili primerané riešenie prípadných nezrovnalostí,

                           —

                           vypracovali následné kontroly a podávali o nich správy;

               8.

               nabáda tiež agentúry, aby vypracovali a následne pravidelne aktualizovali prehľadnú tabuľku s opisom svojich finančných tokov a povinností účastníkov finančných operácií a prevádzkových aktérov;

               9.

               vyzýva všetky agentúry, aby na svojich internetových stránkach zverejnili zoznam všetkých zmlúv verejného obstarávania uzavretých aspoň za posledné tri roky, a žiada Komisiu, aby sa i naďalej usilovala o zlepšenie dostupnosti týchto informácií a aby ich konečne začlenila do svojho systému finančnej transparentnosti;

               10.

               víta však skutočnosť, že Eurojust prijal opatrenia na odhadovanie trhovej hodnoty príslušných produktov a služieb pred začatím postupov verejného obstarávania; domnieva sa, že táto iniciatíva je dôležitým postupom, ktorý by mali nasledovať ďalšie agentúry; okrem toho víta ročný plán verejného obstarávania Eurojustu na rok 2009, ktorý významne pomohol jeho oddeleniam a útvarom pri riadení jeho verejných súťaží; zdôrazňuje najmä, že tieto iniciatívy zlepšujú usmerňovanie a kontrolu, ktoré vykonáva povoľujúci úradník;

      Riadenie grantov

               11.

               považuje za dôležité, aby agentúry zlepšili riadenie grantov tým, že:

                           —

                           budú u príjemcov grantov vykonávať kontroly na mieste,

                           —

                           budú presadzovať štandardné jednotkové náklady podľa kategórií namiesto grantov založených na úhrade oprávnených nákladov,

                           —

                           jasne opíšu, oznámia a budú monitorovať povinnosti zúčastnených subjektov,

                           —

                           poskytnú operačný plán odsúhlasený všetkými zúčastnenými subjektmi;

         II.   SPOLOČNÉ PROBLÉMY V OBLASTI ĽUDSKÝCH ZDROJOV

      Postupy prijímania zamestnancov

               12.

               berie na vedomie, že vo viacerých agentúrach boli zistené nedostatky v postupoch prijímania zamestnancov, čo ohrozuje transparentnosť týchto postupov a/alebo porušuje zásadu rovnakého zaobchádzania pri plnení kritérií oprávnenosti; konštatuje najmä, že Dvor audítorov opakovane poukazuje na tieto nedostatky:

                           —

                           neexistujú dôkazy o tom, či sú kritériá výberu a prahy, ktoré uchádzači musia splniť, aby boli pozvaní na písomné testy/pohovory, stanovené pred začatím procesu hodnotenia,

                           —

                           dokumentácia k postupom prijímania zamestnancov je nedostatočná,

                           —

                           k interným a externým uchádzačom sa v týchto postupoch nepristupuje rovnako,

                           —

                           súťaž je obmedzená;

                     a domnieva sa, že tieto nedostatky by mohli znížiť schopnosť agentúr vyvrátiť možné tvrdenia o svojvoľných rozhodnutiach o prijímaní zamestnancov; domnieva sa tiež, že keďže súťaž je obmedzená, výsledné výbery nemusia predstavovať optimálny výber a ľudské a finančné zdroje môžu byť použité neefektívne;

               13.

               žiada vytvorenie systému krížovej kontroly medzi agentúrami pre prípad porušenia pracovnej disciplíny či zlého hospodárenia, ktorého sa dopustila určitá osoba v rámci svojho bývalého zamestnania v agentúre, ak táto osoba podá žiadosť o zamestnanie v inej agentúre;

               14.

               vyzýva preto agentúry, aby prijali nevyhnutné opatrenia na zvýšenie objektívnosti a transparentnosti svojich procesov prijímania zamestnancov; v tejto súvislosti sa domnieva, že iniciatíva agentúry Frontex na prijatie vykonávacích pravidiel a vnútorných usmernení pre členov jej výberových komisií je dôležitým postupom, ktorý by mali uplatňovať aj ostatné agentúry; víta najmä iniciatívu agentúry Frontex, ktorej cieľom je prijatie politiky prijímania zamestnancov obsahujúcej konkrétne opatrenia ako:

                           —

                           dodržanie termínu pri menovaní členov výberovej komisie,

                           —

                           príprava otázok ústneho pohovoru a obsahu písomného testu vopred,

                           —

                           anonymné hodnotenie písomných testov.

                           —

                           modelové odpovede na otázky ústneho pohovoru a písomný test,

                           —

                           zápisnica zaznamenávajúca rozhodnutia pri všetkých konaniach,

                           —

                           nástroj elektronického výberu na uľahčenie prijímania zamestnancov a výberového konania;

                     a zdôrazňuje, že túto politiku je potrebné dôsledne vykonávať a preukázať, že prináša výsledky;

      Plnenie plánov prijímania zamestnancov

               15.

               konštatuje, že plány prijímania zamestnancov agentúr sa často neplnia v plnej miere, a pozoruje nedostatok súladu medzi odhadmi rozpočtu a odhadmi stavu zamestnancov, čo by mohlo ovplyvniť pohľad zainteresovaných strán na využitie zamestnancov agentúrami; nabáda inštitúcie Únie, aby i naďalej hľadali spôsoby, ako možno zjednodušiť postupy prijímania zamestnancov; vyzýva preto agentúry, aby vynaložili väčšie úsilie, pokiaľ ide o plnenie a monitorovanie svojich plánov prijímania zamestnancov; vyzýva agentúry, aby vo svojich pracovných programoch a výročných správach o činnosti tiež uviedli dodatočné informácie o prideľovaní a využití ľudských zdrojov a popis vplyvu stanovovania svojich cieľov na personál, ktorý je k dispozícii; vyzýva Komisiu, aby vyhodnotila požadovaný počet pracovných miest v jednotlivých agentúrach, porovnala skutočný počet pracovných miest v súčasnosti s odhadmi zahrnutými do rozpočtu, posúdila, či tieto odhady prekračujú potreby a kapacity agentúr, a poskytla Parlamentu prehľad o tejto veci;

               16.

               berie na vedomie skutočnosť, že každoročne dochádza k výmene zamestnancov medzi agentúrami, a to vrátane riaditeľov; vyzýva Komisiu, aby poskytla Parlamentu prehľad o všetkých zamestnancoch, ktorí od roku 2008 prešli z jednej agentúry do druhej;

               17.

               žiada Komisiu, aby poskytla informácie o existencii a uplatňovaní právnych úprav týkajúcich sa príslušných povinností a záväzkov úradníkov podľa článku 16 Služobného poriadku úradníkov Európskej únie (6) (tzv. „prechodné obdobia“) vo všetkých agentúrach;

      Dočasní zamestnanci

               18.

               vyzýva agentúry, aby zabezpečili, že dočasní zamestnanci nebudú poverovaní citlivými úlohami, keďže prijímanie dočasných zamestnancov podlieha obmedzeniam stanoveným v pláne pracovných miest; vyjadruje poľutovanie nad tým, že v niektorých prípadoch agentúry prijali takýchto zamestnancov na plnenie citlivých úloh alebo im umožnili prístup k citlivým informáciám; rád by zdôraznil riziko možných bezpečnostných narušení spojených s prístupom dočasných zamestnancov k citlivým informáciám alebo ich neoboznámením s postupmi, ktoré majú dodržiavať;

      Konflikt záujmov

               19.

               pripomína agentúram význam riadneho zaručenia nezávislosti svojich zamestnancov a expertov; vyzýva agentúry, aby najmä dôkladne dokumentovali a posudzovali jej kontrolu; zdôrazňuje, že dobré meno agentúry môže byť ohrozené v prípadoch, keď čelí obvineniam z konfliktu záujmov;

               20.

               vyzýva Komisiu, aby poskytla Parlamentu podrobný prehľad kritérií, ktoré sa uplatňujú s cieľom zabezpečiť nezávislosť prijímaných zamestnancov, najmä pokiaľ ide o možný konflikt záujmov, a aby v prípade akejkoľvek nezrovnalosti uplatnila odrádzajúce sankcie;

               21.

               vyzýva Dvor audítorov, aby uskutočnil dôkladnú analýzu prístupu agentúr k riadeniu situácií, v ktorých dochádza k možnému konfliktu záujmov;

         III.   SPOLOČNÉ PROBLÉMY V OBLASTI SYSTÉMOV VNÚTORNEJ KONTROLY

               22.

               vyzýva agentúry, aby naďalej zlepšovali svoje systémy vnútornej kontroly a podporili tak ročné vyhlásenie riaditeľov o vierohodnosti; zdôrazňuje tiež, že pre agentúry je dôležité, aby skutočne vytvorili funkciu riadenia rizika na registrovanie rizík a tvorbu plánov pre zmierňujúce opatrenia;

      Zhrnutia správ o vnútornom audite

               23.

               naliehavo vyzýva riaditeľov všetkých agentúr, aby si v plnej miere plnili povinnosť zahrnúť do správ obsahujúcich zhrnutie správ Útvaru pre vnútorný audit (IAS) pre orgán udeľujúci absolutórium:

                           —

                           počet a typ vnútorných auditov vykonaných IAS,

                           —

                           všetky odporúčania (vrátane tých, ktoré by agentúra mohla potenciálne odmietnuť) a

                           —

                           všetky opatrenia prijaté na základe týchto odporúčaní;

                     víta v tejto súvislosti iniciatívu agentúry Frontex na presadenie harmonizovanej štruktúry na riešenie týchto zhrnutí pre orgán udeľujúci absolutórium, ktoré by využívali všetky agentúry;

               24.

               berie však na vedomie aj skutočnosť, že niektoré agentúry dobrovoľne poskytli správy o vnútornom audite IAS orgánu udeľujúcemu absolutórium; domnieva sa, že takýto postup by mal byť bežným postupom, a očakáva, že všetky ostatné agentúry Únie budú postupovať rovnakým spôsobom, pričom uznajú, že orgán udeľujúci absolutórium zabezpečí dôvernosť týchto správ;

      Úloha Útvaru pre vnútorný audit (IAS)

               25.

               považuje úlohu IAS ako vnútorného audítora decetralizovaných agentúr za kľúčovú; zdôrazňuje najmä, že IAS vydáva nezávislé stanoviská ku kvalite systémov riadenia a kontroly a odporúčania na zlepšenie podmienok vykonávania operácií a na presadzovanie riadneho finančného hospodárenia agentúr;

               26.

               vyzýva preto správne rady agentúr, aby riadne zohľadnili odporúčania IAS v záujme rýchlej nápravy zistených nedostatkov;

               27.

               víta skutočnosť, že agentúry predkladajú Parlamentu v súlade s článkom 86 ods. 4 nariadenia o rozpočtových pravidlách súhrn zistení IAS; pripomína, že správy IAS sú internými, a nie verejnými dokumentmi; ďalej konštatuje, že to platí i pre osobitné výročné správy o agentúrach a iných orgánoch; víta akúkoľvek spoluprácu agentúr, pokiaľ ide o poskytovanie týchto správ na základe osobitnej a odôvodnenej žiadosti Parlamentu; nalieha na medziinštitucionálnu pracovnú skupinu pre agentúry, aby sa zaoberala problémom nedostatočných právnych predpisov týkajúcich sa správ IAS o agentúrach a aby navrhla riešenie;

               28.

               dôrazne vyzýva Dvor audítorov, aby do svojich výročných správ o agentúrach zahrnul odkaz na závery auditov IAS a hodnotenie uplatňovania odporúčaní IAS agentúrami;

               29.

               rád by tiež zdôraznil dôležitú úlohu IAS pri vykonávaní auditov výkonnosti agentúr; vyjadruje však poľutovanie nad tým, že orgán udeľujúci absolutórium nie je nevyhnutne informovaný o zisteniach týchto auditov, čo vyplýva z nedostatočných právnych predpisov o agentúrach spomenutých v odseku 27;

      Úloha oddelenia vnútorného auditu (IAC)

               30.

               naliehavo vyzýva agentúry, aby zriadili službu vnútorného auditu s cieľom poskytovať podporu a poradenstvo riaditeľom agentúr, pokiaľ ide o riadenie a vnútornú kontrolu, a vykonávať hodnotenia rizika a vnútorné audity;

               31.

               víta tiež iniciatívu Agentúry pre kontrolu rybného hospodárstva Spoločenstva a Európskej námornej bezpečnostnej agentúry, ktorou zriadili spoločné IAC; považuje toto spoločné oddelenie za najlepší postup, ktorý by mali uplatňovať aj ostatné agentúry;

               32.

               okrem toho víta a podporuje predsednícku činnosť IAS v sieti Audinet pre agentúry, ktorej členovia sa stretávajú dva alebo trikrát do roka s cieľom koordinovať prácu IAC a vymieňať si skúsenosti, pokiaľ ide o prístup k auditu, metodiku a najlepšie postupy;

      Pilotný audit etického rámca

               33.

               vyjadruje blahoželanie Európskemu stredisku pre rozvoj odborného vzdelávania (Cedefop) za to, že sa stalo prvou agentúrou, ktorá v roku 2009 dobrovoľne uskutočnila pilotný audit etického rámca; nabáda Cedefop, aby poskytlo informácie o tejto iniciatíve ostatným agentúram;

         IV.   VYHLÁSENIE O VIEROHODNOSTI A VÝROČNÁ SPRÁVA O ČINNOSTI

      Vyhlásenie o vierohodnosti

               34.

               vyzýva agentúry, aby zverejnili vyhlásenia ich riaditeľov o vierohodnosti na svojich internetových stránkach, aby ich uviedli v prílohách k svojim výročným správam o činnosti a aby potvrdili, že informácie obsiahnuté v ich výročných správach o činnosti poskytujú pravdivý a skutočný obraz okrem prípadov, keď je v akýchkoľvek výhradách súvisiacich s vymedzenými oblasťami príjmov a výdavkov uvedené inak;

               35.

               zdôrazňuje povinnosť riaditeľov agentúr uviesť vo vyhláseniach o vierohodnosti výhrady vždy, keď Dvor audítorov alebo IAS Komisie upozornia na vážne zistenia (t. j. kritické audítorské odporúčania z dôvodu skrytých nedostatkov a v prípade prekročenia prahu závažnosti);

      Výročné správy o činnosti

               36.

               vyzýva agentúry, aby štandardizovali štruktúru svojich výročných správ o činnosti v súlade s formátom, ktorý používajú generálne riaditeľstvá Komisie, a zodpovedajúcim spôsobom v nej uvádzali splnené úlohy, problémy spojené s riadením, zistenia vnútorného auditu a zlepšenia v oblasti ľudských zdrojov za predmetný rozpočtový rok; v tejto súvislosti vyjadruje uznanie Európskej environmentálnej agentúre (EEA) za to, že už vypracovala svoju výročnú správu o činnosti podľa vyššie uvedenej štruktúry, a domnieva sa, že tento najlepší postup by mali nasledovať aj ostatné agentúry;

               37.

               okrem toho vyjadruje uznanie Európskemu centru pre prevenciu a kontrolu chorôb a opäť aj EEA za to, že vo svojich výročných správach o činnosti použili prehľadné tabuľky a grafy obsahujúce zhrnutie kľúčových dosiahnutých výsledkov; považuje to za veľmi vítanú prax, ktorú by mali nasledovať ostatné agentúry;

               38.

               vyzýva Dvor audítorov, aby do svojich osobitných výročných správ o agentúrach zahrnul celkové hodnotenie každej výročnej správy o činnosti, ako to už robí v prípade výročnej správy o Komisii, keď skúma výročné správy o činnosti rôznych generálnych riaditeľstiev Komisie;

         V.   RIADENIE AGENTÚR

      Správne rady agentúr

               39.

               konštatuje, že veľkosť správnych rád niektorých agentúr a vysoká fluktuácia ich členov by mohli viesť k neúčinnosti orgánu prijímajúceho rozhodnutia; vyzýva preto medziinštitucionálnu pracovnú skupinu pre agentúry, aby sa touto otázkou zaoberala; navrhuje tiež, aby sa zvážila možnosť zlúčenia správnych rád agentúr, ktoré pôsobia v príbuzných oblastiach, s cieľom znížiť náklady na schôdze;

               40.

               okrem toho vyzýva riaditeľov agentúr, aby uskutočnili kroky na posilnenie úlohy ich správnych rád tým, že budú predkladať strategické/prioritné otázky na diskusiu s časovým predstihom tak, aby mohli byť prijaté strategické rozhodnutia;

               41.

               vyzýva správne rady agentúr, aby sa snažili o dosiahnutie čo najväčšieho súladu medzi plánovaním úloh a zdrojov (finančných aj ľudských) prostredníctvom zlepšenia tvorby rozpočtu založeného na činnostiach a riadenia založeného na činnostiach (ABB/ABM);

      Úloha Komisie

               42.

               vyjadruje spokojnosť s druhým úspešným rokom činnosti Európskej chemickej agentúry (ECHA), pričom v roku 2007 bola za jej rozpočtové hospodárenie zodpovedná Komisia (GR pre podnikanie a priemysel); zdôrazňuje najmä, že ECHA bola zriadená hladko a skutočne rýchlo hlavne vďaka účinnej podpore jej partnerského GR, výmeny skúseností s inými podobnými agentúrami a poskytnutia silnej podpory hostiteľskou krajinou; domnieva sa preto, že tento najlepší postup by mohla Komisia uplatňovať pri otváraní nových agentúr;

               43.

               berie na vedomie zistenie medziinštitucionálnej pracovnej skupiny pre agentúry, že približne 30 % zdrojov agentúr sa vynakladá na administratívu; vyzýva Komisiu, aby zvýšila úsilie o poskytnutie všetkej potrebnej administratívnej pomoci relatívne malým agentúram, a to najmä tým, ktoré boli založené nedávno, a aby zabezpečila účinné fungovanie všetkých agentúr;

      Disciplinárne konania

               44.

               opäť pripomína, že Parlament vo svojich uzneseniach o absolutóriu za roky 2006, 2007 a 2008 vyzval agentúry, aby zvážili vytvorenie medziagentúrnej disciplinárnej rady; konštatuje, že tento projekt sa rodí ťažko najmä z dôvodu, že je problematické nájsť zamestnancov na zodpovedajúcej kariérnej úrovni do funkcie členov rady; vyzýva však agentúru zodpovednú za koordináciu siete agentúr, aby vytvorila sieť zamestnancov na úrovni požadovanej na členstvo v disciplinárnej rade;

         VI.   VÝKONNOSŤ

               45.

               považuje iniciatívu agentúry Eurojust, ktorej cieľom je zahrnúť kľúčové ukazovatele výkonnosti (KPI) do plánov na rok 2010, za najlepší postup pre ostatné agentúry; okrem toho vyzýva agentúry, aby účinne spájali KPI so svojimi cieľmi, rozpočtom a ročným pracovným programom; domnieva sa, že tento postup umožní zainteresovaným stranám lepšie hodnotiť výkonnosť agentúr; nabáda ostatné agentúry, aby začlenili KPI do svojich ročných pracovných programov;

               46.

               konštatuje, že výkonnosť a účinnosť sa nemerajú štandardizovaným spôsobom; vyzýva preto medziinštitucionálnu pracovnú skupinu pre agentúry, aby sa zaoberala touto otázkou;

               47.

               konštatuje, že agentúry, ktoré začleňujú KPI do svojich programov, vychádzajú predovšetkým z procedurálnych a procesných aspektov výkonnosti, a nie zo skutočných výsledkov; nabáda agentúry, aby vytvorili KPI založené na výsledkoch, a žiada medziinštitucionálnu pracovnú skupinu pre agentúry, aby sa zaoberala touto otázkou;

      Viacročný pracovný program

               48.

               naliehavo vyzýva každú agentúru, aby zostavila viacročný pracovný program v súlade s viacročnou stratégiou Únie v odvetví, v ktorom pôsobí; zdôrazňuje význam viacročného pracovného programu, ktorý agentúre umožní lepšie organizovať svoje činnosti, lepšie posúdiť riziko týchto činností, uskutočniť účinné organizačné opatrenia s cieľom realizovať svoju stratégiu a dosahovať ciele;

      Ročný pracovný program

               49.

               naliehavo vyzýva agentúry, aby zlepšili prepojenie medzi svojím rozpočtom a ročným pracovným programom; uznáva, že Dvor audítorov často informoval o nedostatočne prísnych postupoch zostavovania rozpočtu, čo viedlo k značnému počtu rozpočtových presunov, ktoré ovplyvnili väčšinu rozpočtových riadkov;

               50.

               víta úmysel organizácií Cedefop a ECHA sprístupniť Ganttove diagramy pre hlavné operačné činnosti; pripomína agentúram, že tieto diagramy poskytujú stručný prehľad o tom, aký čas strávi každý pracovník na jednotlivých projektoch, a podporujú prístup zameraný na dosahovanie výsledkov;

      Postupy spätnej väzby

               51.

               vyzýva agentúry, aby rozšírili svoju orientáciu na zákazníka a postupy spätnej väzby a aby v tejto súvislosti plne využívali výsledky svojich hodnotení; vyjadruje blahoželanie najmä agentúre ECHA za to, že v roku 2009 uskutočnila prieskum medzi zainteresovanými stranami, a za to, že rozšírila podporné aktivity pre odvetvie (napríklad poskytnutie služby telefonického poradenstva pre hlavných registrujúcich, semináre, stretnutia v rámci siete a konzultácie pre verejnosť);

               52.

               víta iniciatívu nadácie Eurofund uskutočniť druhé ex post hodnotenie svojho pracovného programu za roky 2005 – 2008; považuje ho za cenný postup aj pre ostatné agentúry, ktorý slúži ako nástroj na riešenie problémov, pred ktorými agentúry stoja;

               53.

               okrem toho považuje za nanajvýš dôležité, aby agentúry ďalej rozvinuli svoje systémy sledovania výkonnosti s cieľom zabezpečiť sledovanie výsledkov svojej výkonnosti, a nabáda agentúry, aby tieto výsledky uvádzali vo svojich výročných plánoch činností;

               54.

               nabáda okrem toho agentúry, aby dôsledne podávali správy o KPI;

      Tabuľka priložená k správe Dvora audítorov

               55.

               blahoželá centru EMCDDA, Prekladateľskému stredisku pre orgány Európskej únie (CDT) a Európskemu úradu pre bezpečnosť potravín (EFSA) k tomu, že v tabuľke, ktorá tvorí prílohu k osobitným výročným správam Dvora audítorov za rok 2009, uviedli porovnanie operácií vykonaných v priebehu rokov 2009 a 2008 s cieľom umožniť orgánu udeľujúcemu absolutórium uskutočniť lepšie medziročné zhodnotenie ich výkonnosti;

         VII.   ÚVAHA O AGENTÚRACH: SPOLOČNÝ PRÍSTUP

               56.

               víta prebiehajúcu prácu medziinštitucionálnej pracovnej skupiny pre agentúry, ktorej cieľom je posúdiť úlohu a postavenie decentralizovaných agentúr v inštitucionálnom prostredí Únie, zriadenie, štruktúru a fungovanie týchto agentúr, ako aj otázky týkajúce sa financovania, rozpočtu, dohľadu a riadenia; žiada pracovnú skupinu, aby vypracovala analýzu a všeobecné odporúčania týkajúce sa účinnosti existujúcich agentúr a aby navrhla plány na zlepšenie celkovej efektívnosti s ohľadom na druh a počet agentúr;

               57.

               pripomína, že spoločným vyhlásením medziinštitucionálnej pracovnej skupiny pre agentúry vydanom v marci 2009 sa otvoril „dialóg o regulačných agentúrach s cieľom posúdiť súčasnú situáciu, predovšetkým súdržnosť, účinnosť, zodpovednosť a transparentnosť týchto agentúr“ a že pracovná skupina „sa bude zaoberať viacerými kľúčovými otázkami, ktoré predložili zúčastnené inštitúcie, vrátane úlohy a postavenia decentralizovaných agentúr v inštitucionálnom prostredí EÚ, zriadenia, štruktúry a fungovania týchto agentúr, ako aj otázkami týkajúcimi sa financovania, rozpočtu, dohľadu a riadenia“;

               58.

               poznamenáva, že Parlament vo svojom uznesení z 5. mája 2010 o absolutóriu za rok 2008 uvádza, že medziinštitucionálna pracovná skupina pre agentúry by mala „prehodnotiť možnosť úzkej spolupráce, prípadne zlúčenia niektorých agentúr“ a že „malé agentúry čelia vážnym problémom s efektívnosťou“;

               59.

               požaduje vyhlásenie moratória na zriaďovanie ďalších agentúr, a to prinajmenšom dovtedy, kým sa uspokojivým spôsobom nevyriešia otázky uvedené v spoločnom vyhlásení medziinštitucionálnej pracovnej skupiny pre agentúry a v uznesení o absolutóriu z 5. mája 2010;

               60.

               domnieva sa, že hneď ako sa vyriešia tieto otázky, by sa k zriaďovaniu ďalších agentúr malo pristupovať s čo najväčšou opatrnosťou, aby sa zaručilo, že sú skutočne nevyhnutné a že pri plnení dohodnutého politického cieľa poskytujú najlepšiu hodnotu za vynaložené prostriedky;

               61.

               znovu zdôrazňuje, že je dôležité zvážiť možnosť zlúčenia niektorých agentúr, aby mohli zdieľať režijné a iné náklady;

               62.

               žiada medziinštitucionálnu pracovnú skupinu pre agentúry, aby posúdila, či by sa niektoré menšie agentúry, ktorých úplné zlúčenie by nebolo vhodné, nemali premiestniť do jedného mesta, prípadne i do jednej budovy, aby tak mohli využívať spoločné centrálne zdroje s cieľom minimalizovať zaťaženie režijnými a inými nákladmi;

               63.

               víta úmysel Dvora audítorov zverejniť na jeseň 2011 osobitnú správu o referenčnom porovnaní nákladov v agentúrach Únie;

               64.

               poznamenáva, že viaceré agentúry pôsobiace v rámci spoločných oblastí vykonávajú podobné aktivity; pripomína, že prekrývanie činností je spojené so zbytočnými dodatočnými nákladmi;

               65.

               pripomína, že rozpočet Únie je založený na riadnom finančnom hospodárení, ktoré si vyžaduje, aby boli výdavky relevantné, účinné a efektívne a aby sa náležite riešila otázka zbytočných výdavkov;

               66.

               vyzýva preto Komisiu, aby vykonala hodnotenie všetkých agentúr Únie, ktorého cieľom bude zistiť, či nedochádza k prekrývaniu činností, a v prípade, že sa zistí, že k nemu dochádza, vykonať analýzu možnosti zlúčenia príslušných agentúr, a aby do 31. decembra 2011 predložila Parlamentu správu o tejto veci;

         VIII.   VŠEOBECNE O ROZŠIRUJÚCOM SA ZRIAĎOVANÍ SPOLOČNÝCH PODNIKOV

               67.

               upriamuje pozornosť na rekordné zvýšenie počtu spoločných podnikov za posledné roky; konštatuje najmä, že tieto orgány podliehajú rovnakému rámcovému nariadeniu o rozpočtových pravidlách ako decentralizované agentúry, ale vo svojich finančných pravidlách stále jednoznačne neuvádzajú právomoci IAS ako svojho vnútorného audítora;

               68.

               víta však zámer IAS prevziať túto úlohu vnútorného audítora spoločných podnikov počnúc rokom 2011;

               69.

               vyjadruje ďalej názor, že spoločné podniky by vzhľadom na veľkosť svojich rozpočtov a zložitosť svojich úloh mali zriadiť audítorský výbor priamo podliehajúci ich správnej rade;

               70.

               poveruje svojho predsedu, aby postúpil toto uznesenie agentúram, na ktoré sa vzťahuje tento postup udeľovania absolutória, Rade, Komisii a Dvoru audítorov.

      (1)  Ú. v. EÚ L 252, 25.9.2010, s. 241.

      (2)  Ú. v. ES L 248, 16.9.2002, s. 1.

      (3)  Ú. v. ES L 357, 31.12.2002, s. 72.

      (4)  Ú. v. EÚ C 338, 14.12.2010.

      (5)  Prijaté texty, P7_TA(2010)0176.

      (6)  Ú. v. ES L 56, 4.3.1968, s. 1.


title: Rozhodnutie Rady (SZBP) 2017/1426 zo 4. augusta 2017, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2017/154

text:
               5.8.2017

               SK

               Úradný vestník Európskej únie

               L 204/95

         ROZHODNUTIE RADY (SZBP) 2017/1426
   zo 4. augusta 2017,
   ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2017/154
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP (1).

               (2)

               Rada 27. januára 2017 prijala rozhodnutie (SZBP) 2017/154 (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (ďalej len „zoznam“).

               (3)

               V súlade s článkom 1 ods. 6 spoločnej pozície 2001/931/SZBP je potrebné pravidelne preskúmavať mená osôb, skupín a subjektov v zozname s cieľom uistiť sa, že existujú dôvody na ich ponechanie v zozname.

               (4)

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektmi, na ktoré sa vzťahujú články 2, 3 a 4 spoločnej pozície 2001/931/SZBP.

               (5)

               Rada overila, že príslušné orgány v zmysle článku 1 ods. 4 spoločnej pozície 2001/931/SZBP prijali vo vzťahu ku všetkým osobám, skupinám a subjektom v zozname rozhodnutia, že sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP. Rada tiež dospela k záveru, že by sa na osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, mali naďalej vzťahovať špecifické reštriktívne opatrenia stanovené v uvedenej spoločnej pozícii.

               (6)

               Zoznam by sa mal zodpovedajúcim spôsobom aktualizovať a rozhodnutie (SZBP) 2017/154 by sa malo zrušiť,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.
   Článok 2
   Rozhodnutie (SZBP) 2017/154 sa zrušuje.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 4. augusta 2017

            Za Radu

            predseda

         M. MAASIKAS

      (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

      (2)  Rozhodnutie Rady (SZBP) 2017/154 z 27. januára 2017, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2016/1136 (Ú. v. EÚ L 23, 28.1.2017, s. 21).

      PRÍLOHA
      Zoznam osôb, skupín a subjektov podľa článku 1
      I.   OSOBY

                  1.

                  ABDOLLAHI, Hamed (alias Mustafa Abdullahi), narodený 11. augusta 1960 v Iráne. Cestovný pas č.: D9004878.

                  2.

                  AL-NASSER, Abdelkarim Hussein Mohamed, narodený v Al Ihsa (Saudská Arábia), štátny príslušník Saudskej Arábie.

                  3.

                  AL YACOUB, Ibrahim Salih Mohammed, narodený 16.10.1966 v Tarúte (Saudská Arábia), štátny príslušník Saudskej Arábie.

                  4.

                  ARBABSIAR, Manssor (alias Mansour Arbabsiar), narodený 6. alebo 15. marca 1955 v Iráne. Štátny príslušník Iránu a USA. Cestovný pas č.: C2002515 (Irán); Cestovný pas č.: 477845448 (USA). Preukaz totožnosti č.: 07442833, platnosť do: 15. marca 2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), narodený 8.3.1978 v Amsterdame (Holandsko).

                  6.

                  EL HAJJ, Hassan Hassan, narodený 22.3.1988 v Zaghdraiyi, Sidon, Libanon, štátny príslušník Kanady. Cestovný pas č.: JX446643 (Kanada).

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), narodený v roku 1963 v Libanone, štátny príslušník Libanonu.

                  8.

                  MELIAD, Farah, narodený 5.11.1980 v Sydney (Austrália), štátny príslušník Austrálie. Cestovný pas č.: M2719127 (Austrália).

                  9.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), narodený 14.4.1965 alebo 1.3.1964 v Pakistane, cestovný pas č.: 488555.

                  10.

                  ȘANLI, Dalokay (alias Sinan), narodený 13.10.1976 v Pülümüre (Turecko).

                  11.

                  SHAHLAI, Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: (1) Kermanshah, Irán; (2) vojenská základňa Mehran, provincia Ilam, Irán.

                  12.

                  SHAKURI, Ali Gholam, narodený okolo roku 1965 v Teheráne, Irán.

                  13.

                  SOLEIMANI, Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11. marca 1957 v Iráne. Štátny príslušník Iránu. Cestovný pas č.: 008827 (iránsky diplomatický pas), vydaný v roku 1999. Hodnosť: generálmajor.

            II.   SKUPINY A SUBJEKTY

                  1.

                  „Abu Nidal Organisation“ – „ANO“ (alias „Fatah Revolutionary Council“, alias „Arab Revolutionary Brigades“, alias „Black September“, alias „Revolutionary Organisation of Socialist Muslims“) („Organizácia Abú Nidála“ – „ANO“ (alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“)).

                  2.

                  „Al-Aqsa Martyrs' Brigade“ („Brigády mučeníkov Al-Aksá“).

                  3.

                  „Al-Aqsa e.V.“ („Združenie al-Aksá“).

                  4.

                  „Babbar Khalsa“ („Babbar Chalsa“).

                  5.

                  „Communist Party of the Philippines“ vrátane „New People's Army“ – „NPA“ („Komunistická strana Filipín“ vrátane „Novej ľudovej armády“ – „NPA“), Filipíny.

                  6.

                  „Gama'a al-Islamiyya“ (alias „Al-Gama'a al-Islamiyya“) („Islamic Group“ – „IG“) („al-Gamá ' a al-Islámíja“ (alias „Al-Gama'a al-Islamiyya“) („Islamská skupina“ – „IG“)).

                  7.

                  „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“) („Front islamských bojovníkov Veľkého východu“).

                  8.

                  „Hamas“ vrátane „Hamas Izzaddín al-Kassám“.

                  9.

                  „Hizballah Military Wing“ („Vojenské krídlo Hizballáhu“) [alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“, alias „Hizb Allah Military Wing“, alias „Jihad Council“ (a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“))].

                  10.

                  „Hizbal Mujahideen“ – „HM“ (Hizbu-l-mudžáhidín).

                  11.

                  „Khalistan Zindabad Force“ – „KZF“.

                  12.

                  „Kurdistan Workers' Party“ – „PKK“ (alias „KADEK“, alias „KONGRA-GEL“) („Strana kurdských pracujúcich“).

                  13.

                  „Liberation Tigers of Tamil Eelam“ – „LTTE“ („Tigre oslobodenia tamilského Ílamu“).

                  14.

                  „Ejército de Liberación Nacional“ („National Liberation Army“) („Národná oslobodzovacia armáda“).

                  15.

                  „Palestinian Islamic Jihad“ — „PIJ“ („Palestínsky islamský džihád“).

                  16.

                  „Popular Front for the Liberation of Palestine“ – „PFLP“ („Ľudový front za oslobodenie Palestíny“).

                  17.

                  „Popular Front for the Liberation of Palestine – General Command“ (alias „PFLP – General Command“) („Ľudový front za oslobodenie Palestíny – hlavné veliteľstvo“).

                  18.

                  „Fuerzas armadas revolucionarias de Colombia“ – „FARC“ („Revolutionary Armed Forces of Colombia“) („Revolučné ozbrojené sily Kolumbie“).

                  19.

                  „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“), (alias „Dev Sol“) („Revolutionary People's Liberation Army/Front/Party“) („Revolučná ľudová oslobodzovacia armáda/front/strana“).

                  20.

                  „Sendero Luminoso“ — „SL“ („Shining Path“) („Svetlý chodník“).

                  21.

                  „Teyrbazen Azadiya Kurdistan“ — „TAK“ (alias „Kurdistan Freedom Falcons“, alias „Kurdistan Freedom Hawks“) („Sokoly za slobodu Kurdistanu“).


title: 2009/328/ES: Rozhodnutie Európskej centrálnej banky z  19. marca 2009 , ktorým sa mení a dopĺňa rozhodnutie ECB/2004/2 z  19. februára 2004 , ktorým sa prijíma rokovací poriadok Európskej centrálnej banky (ECB/2009/5)

text:
               18.4.2009

               SK

               Úradný vestník Európskej únie

               L 100/10

      ROZHODNUTIE EURÓPSKEJ CENTRÁLNEJ BANKY

   z 19. marca 2009,
   ktorým sa mení a dopĺňa rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky
   (ECB/2009/5)
   (2009/328/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 10.2 a článok 12.3,
   keďže:

               (1)

               Prijatím eura Slovenskom počet členov Rady guvernérov Európskej centrálnej banky (ďalej len „ECB“) prekročil 21. Článok 10.2 štatútu ESCB ustanovuje, že odo dňa, keď počet členov Rady guvernérov prekročí 21, má každý člen Výkonnej rady jeden hlas a počet guvernérov s hlasovacím právom je 15. Tento článok tiež bližšie vymedzuje pravidlá rotácie hlasovacích práv. Podľa článku 10.2 šiestej zarážky Rada guvernérov môže dvojtretinovou väčšinou všetkých svojich členov rozhodnúť, že odloží začatie rotačného systému dovtedy, kým počet guvernérov neprekročí 18. V decembri 2008 Rada guvernérov rozhodla, že odloží začatie rotačného systému do tohto dátumu (1).

               (2)

               Podľa článku 10.2 šiestej zarážky štatútu ESCB prijme Rada guvernérov dvojtretinovou väčšinou všetkých svojich členov všetky opatrenia potrebné na vykonávanie rotačného systému. Tieto opatrenia zahŕňajú: i) rotačný pomer: počet guvernérov, ktorí súčasne stratia alebo získajú hlasovacie právo; ii) rotačné obdobie: dĺžka obdobia, počas ktorého sa zloženie guvernérov s hlasovacími právami nemení; iii) ako budú guvernéri zoradení v rámci svojich skupín a iv) prechod z dvojskupinového na trojskupinový systém. Rada guvernérov sa rozhodla prijať tieto opatrenia, čo si vyžaduje zmenu a doplnenie rozhodnutia ECB/2004/2 z 19. februára 2004, ktorým sa prijíma rokovací poriadok Európskej centrálnej banky (2), s účinnosťou odo dňa, keď počet guvernérov prekročí 18.

               (3)

               Zavedenie rotačného systému je v súlade so zásadami rovnakého zaobchádzania s guvernérmi, transparentnosti a zrozumiteľnosti,

         ROZHODLA TAKTO:
   Článok 1
   Zmeny a doplnenia rokovacieho poriadku Európskej centrálnej banky
   Rozhodnutie ECB/2004/2 sa mení a dopĺňa takto:

               1.

               Vkladá sa tento článok 3a, ktorý znie:
               „Článok 3a
               Rotačný systém
               1.   Guvernéri sú rozdelení do skupín v zmysle článku 10.2 prvej a druhej zarážky štatútu ESCB.
               2.   Guvernéri sa zoradia v rámci každej skupiny v súlade so zvyklosťami platnými v rámci EÚ podľa zoznamu ich národných centrálnych bánk, v ktorom sú zoradené abecedne podľa názvov členských štátov v štátnych jazykoch jednotlivých štátov. Rotácia hlasovacích práv v rámci každej skupiny sa uskutočňuje takto. Rotácia sa začína na náhodnom mieste v zozname.
               3.   Hlasovacie práva v rámci každej skupiny rotujú každý mesiac počnúc prvým dňom prvého mesiaca uplatňovania rotačného systému.
               4.   V prvej skupine rotuje mesačne jedno hlasovacie právo; v druhej a tretej skupine je počet každý mesiac rotujúcich hlasovacích práv rovný rozdielu medzi počtom guvernérov v skupine a počtom hlasovacích práv pridelených tejto skupine mínus dva.
               5.   Vždy, keď sa zloženie skupín upraví podľa článku 10.2 piatej zarážky štatútu ESCB, pokračuje rotácia hlasovacích práv v každej skupine podľa zoznamu uvedeného v odseku 2. Odo dňa, keď počet guvernérov dosiahne 22, sa rotácia v rámci tretej skupiny začne na náhodnom mieste v zozname. Rada guvernérov môže rozhodnúť, že sa zmení poradie rotácie v druhej a tretej skupine, aby sa zabránilo situácii, že by boli niektorí guvernéri vždy bez hlasovacieho práva v rovnakých obdobiach roka.
               6.   ECB vopred uverejní na internetovej stránke ECB zoznam členov Rady guvernérov s hlasovacím právom.
               7.   Podiel každého členského štátu príslušnej národnej centrálnej banky na celkovej agregovanej bilancii peňažných finančných inštitúcií sa vypočíta na základe celoročného priemeru mesačných priemerných údajov za posledný kalendárny rok, za ktorý sú údaje dostupné. Vždy, keď sa agregovaný hrubý domáci produkt v trhových cenách upraví v súlade s článkom 29.3 štatútu ESCB alebo vždy, keď sa niektorá krajina stane členským štátom a jej národná centrálna banka sa stane súčasťou Európskeho systému centrálnych bánk, sa celková agregovaná bilancia peňažných finančných inštitúcií členských štátov, ktoré prijali euro, prepočíta na základe údajov týkajúcich sa posledného kalendárneho roka, za ktorý sú údaje k dispozícii.“

               2.

               V článku 4.1 sa prvá veta nahrádza takto:
               „Rada guvernérov je uznášaniaschopná, ak sú prítomné aspoň dve tretiny jej členov s hlasovacím právom.“

               3.

               V článku 4.7 sa pridáva táto veta:
               „Rozhodnutia, ktoré sa prijímajú písomným konaním schvaľujú členovia Rady guvernérov s hlasovacím právom v čase schvaľovania.“

               4.

               V článku 5.1 sa štvrtá veta nahrádza takto:
               „Na žiadosť aspoň troch členov Rady guvernérov s hlasovacím právom sa bod stiahne z programu, ak sa súvisiace dokumenty nepredložili členom Rady guvernérov načas.“

               5.

               Článok 5.2 sa nahrádza takto:
               „Zápisnicu z rokovaní Rady guvernérov schvaľujú na nasledujúcom zasadnutí (alebo v prípade potreby aj skôr prostredníctvom písomného konania) členovia Rady guvernérov, ktorí mali hlasovacie právo na zasadnutí, ktorého sa zápisnica týka, a podpisuje ju prezident.“

         Článok 2
   Záverečné ustanovenie
   Toto rozhodnutie nadobúda účinnosť v deň, keď počet guvernérov v Rade guvernérov ECB prekročí 18.

      Vo Frankfurte nad Mohanom 19. marca 2009

            Prezident ECB

         Jean-Claude TRICHET

      (1)  Rozhodnutie ECB/2008/29 z 18. decembra 2008 o odložení začatia rotačného systému v Rade guvernérov Európskej centrálnej banky (Ú. v. EÚ L 3, 7.1.2009, s. 4).

      (2)  Ú. v. EÚ L 80, 18.3.2004, s. 33.